KOMISIJOS SPRENDIMAS
2009 m. gruodžio 17 d.
kuriuo iš dalies keičiamas Bulgarijos ir Rumunijos stojimo akto VI priedo priedėlis dėl tam tikrų Bulgarijos pieno perdirbimo įmonių
(pranešta dokumentu Nr. C(2009) 10048)
(Tekstas svarbus EEE)
(2009/994/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f dalies pirmą pastraipą,
kadangi:
(1)
Bulgarijos ir Rumunijos stojimo aktu Bulgarijai buvo suteikti pereinamieji laikotarpiai, per kuriuos tam tikros pieno perdirbimo įmonės turėjo užtikrinti, kad laikomasi 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (1), nuostatų.
(2)
Bulgarija pateikė garantijas, kad trisdešimt devynios pieno perdirbimo įmonės baigė modernizavimo procesą ir dabar visiškai atitinka Sąjungos teisės aktus. Dvidešimt septynioms iš šių įmonių leidžiama priimti ir neatskyrus perdirbti ES reikalavimus atitinkantį ir jų neatitinkantį žalią pieną. Todėl šias įmones reikėtų įtraukti į VI priedo priedėlio I skyriaus sąrašą.
(3)
Vienai pieno perdirbimo įmonei šiuo metu leidžiama priimti ir perdirbti ES reikalavimus atitinkantį ir jų neatitinkantį žalią pieną, todėl ji įtraukta į VI priedo priedėlio I skyriaus sąrašą. Dabar ši įmonė perdirba tik ES reikalavimus atitinkantį žalią pieną, todėl ją reikėtų iš šio sąrašo išbraukti.
(4)
Vienai pieno perdirbimo įmonei šiuo metu leidžiama skirtingose gamybos linijose priimti ir perdirbti ES reikalavimus atitinkantį ir jų neatitinkantį žalią pieną, todėl ji įtraukta į VI priedo priedėlio I skyriaus sąrašą. Dabar ši įmonė perdirba tik ES reikalavimus atitinkantį žalią pieną, todėl ją reikėtų iš šio sąrašo išbraukti.
(5)
Todėl Bulgarijos ir Rumunijos stojimo akto VI priedo priedėlį reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bulgarijos ir Rumunijos stojimo akto VI priedo priedėlis iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje 2009 m. gruodžio 17 d.